Farwiza Farhan

Farwiza Farhan (lahèr 1 Mèi 1986) panèka aktivis lingkungan dâri Acèh sè nyamana maso' ka daftar “sosok bâbinè' apangaro è dhunnya” vèrsi Majalah TIME, è TIME 100 Next 2022"2022 TIME100 Next: Farwiza Farhan". Time (dâlem bhâsa Inggris). 2022-09-28. Èaksès tangghâl 17-01-2026 katègori leaders. Taon 2024, Farwiza narèma pangarghâ'ân Ragmon Magsaysay Award ghâbây katègori "Emergent Leadership".Arumingtyas, Lusia; Saturi, Sapariah (2016-04-28). "7 conservationists win the 'Green Oscars'". Mongabay Environmental News (dâlem bhâsa Inggris Amerika). Èaksès tangghâl 17-01-2026

Nyamana molaè èkennal luwas saellana ollè Whitley Award 2016, sè aberri' pangarghâ'ân dâ' usahana Farwiza mateptep kautuhân Kawasan Èkosistem Leuser. Sala sèttong tokoh sè alako abhâreng kalabân Farwiza panèka Leonardo DiCaprio. Salèrana alako abhâreng ḍâlem aghâbây film dokumèntèr lingkungan odi' ajudul "Before the Flood".Media, Kompas Cyber (2022-09-28). "Aktivis Lingkungan Aceh Farwiza Farhan Masuk Daftar Sosok Inspiratif TIME 2022". KOMPAS.com. Èaksès tangghâl 17-01-2026 Fotona Farwiza asareng DiCaprio sè èntar ka Acèh taon 2017 rammih è Mèdia Massa è Indonèsia.

 Pendidikan 
Farwiza ajhâlâni pendidikan ḍhâsar è SDN 21, alanjut pendidikan ka MTsN 1 è Banda Acèh. Bâkto Farwiza lulus MTsN, eppa'na èkala' dhâddhi angghuta Dèwan Perwakilan Ra'yat RI dâri Partai Amanat Nasional. Farwiza bân Kalowarghâna apinda ka Jakarta. Mèlana dâri jârèya, sakolah SMA-na èjhâlâni Wiza è SMA Madania è Bogor. Samarèna SMA, Farwiza akuliyah è Jurusan Biologi Tasè' Univèrsitas Sains Malaysia.

Gellar Master è bidang Manajemen Lingkungan èkaollè dâri University of Queensland, Australia. Samangkèn Wiza, nyama ologhânna, ècatet mènangka kandidat doktor è Departemen Antropologi Kultural bân Studi Pamaddheghân è Radboud Universiteit, Nijmegen, Bâlândhâ.R, Rahmadi (2022-10-12). "Farwiza Farhan, Perempuan Inspiratif Penjaga Hutan Leuser". Mongabay.co.id (dâlem bhâsa Inggris Amerika). Èaksès tangghâl 17-01-2026

Farwiza bân pan-bârâmpan kancana mantan panglako è BPKEL maddhek Yayasan Hutan, Alam bân Lingkungan Acèh (HAkA).Media, Kompas Cyber (2022-09-29). "Sosok Inspiratif Time Farwiza Farhan: Menjaga Leuser, dari Aceh untuk Dunia". KOMPAS.com. Èaksès tangghâl 17-01-2026

HAkA anḍi' visi-misi ngobâ paradigma mas'alah isu lingkungan. Mon parlindungan lingkungan bân maghenna' tuntudhân èkonomi lako èyangghep ta' sajhâlân, Farwiza yâkin jhâ' ḍuwâ' hal kasebbhut bisah salèng nyokong bân anḍi' hubungan. Salèrana akonsentrasi ka usaha-usaha alabân èksploitasi bân èkspansi sè ngancem èkosistem Leuser. Fokus otamana panèka kabijaghân tor advokasi, bân magerra' bâbinè' ghâbây dhâddhi bâgiyân dâri masalamet lingkungan.

Taon 2016, Farwiza ollè Whitley Award dâri Whitley Fund for Nature, panèka pangarghâ'ân internasional è bidang lingkungan odi' sè lako èsebbhut mènangka  The Green Oscar. Pangarghâ'ân èberri'i sareng patron Whitley Fund for Nature, HRH Putri Anne, pottrèna Rato Elizabeth II. È upacara panganugerahan award nèka Farwiza atemmo sareng “pahlawan bâkto kènè'na", Sir David Attenborough. Sir David panèka panyiar, pangarang, bân ahli biologi. Sowarana bânnya' ngèssè'è sowara film-film dokumèntèr BBC sejjhâk taon 1960-an."Conservationist is determined to protect her backyard - USA - Chinadaily.com.cn". usa.chinadaily.com.cn. Èaksès tangghâl 17-01-2026

 Sombher-sombher